WTI ทะลุ 104 เหรียญ น้ำมันตึงตัวหนุนตลาด
WTI พุ่งกว่า 1% จ่อทะลุ 104 เหรียญ น้ำมันตึงตัวหนุนตลาด โดย ณ เวลา 23.50 น.ตามเวลาไทย สัญญาน้ำมันดิบเวสต์เท็กซัส (WTI) อยู่ที่ระดับ 104.82 ดอลลาร์/บาร์เรล
WTI พุ่งกว่า 1% จ่อทะลุ 104 เหรียญ น้ำมันตึงตัวหนุนตลาด โดย ณ เวลา 23.50 น.ตามเวลาไทย สัญญาน้ำมันดิบเวสต์เท็กซัส (WTI) อยู่ที่ระดับ 104.82 ดอลลาร์/บาร์เรล
8 ก.ค. 2565

ผู้สื่อข่าวรายงานว่า สัญญาน้ำมันดิบล่วงหน้า WTI พุ่งขึ้นกว่า 1% ใกล้แตะระดับ 104 ดอลลาร์ในวันนี้(8 ก.ค.65) โดยได้แรงหนุนจากภาวะน้ำมันตึงตัวในตลาด นอกจากนี้ ราคาน้ำมันยังได้แรงหนุนจากการเปิดเผยตัวเลขจ้างงานที่แข็งแกร่งของสหรัฐ ซึ่งช่วยคลายความกังวลเกี่ยวกับการเกิดภาวะเศรษฐกิจถดถอย
โดย ณ เวลา 23.50 น.ตามเวลาไทย สัญญาน้ำมันดิบเวสต์เท็กซัส (WTI) อยู่ที่ระดับ 104.82 ดอลลาร์/บาร์เรล
อย่างไรก็ดี เมื่อพิจารณาทั้งสัปดาห์ ราคาน้ำมันมีแนวโน้มร่วงลงในสัปดาห์นี้ หลังจากทรุดตัวลงอย่างหนักในช่วงกลางสัปดาห์ ท่ามกลางความกังวลเกี่ยวกับภาวะเศรษฐกิจถดถอย ซึ่งจะส่งผลกระทบต่อความต้องการใช้น้ำมัน
นอกจากนี้ นักลงทุนยังวิตกว่าหากจีนประกาศล็อกดาวน์เพื่อสกัดการแพร่ระบาดของโควิด-19 จะเป็นปัจจัยฉุดอุปสงค์น้ำมันในประเทศ